*Kivonat a Jászberény Városi Önkormányzat Képviselő-testületének 2019. január 16-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***8/2019. (I. 16.) határozata***

***a REGIO-KOM Térségi Kommunális Szolgáltató Társulás hatáskörében lévő két gazdasági társaság egyesüléséről***

A Jászberény Városi Önkormányzat Képviselő-testülete támogatja, hogy a REGIO-KOM Térségi Kommunális Szolgáltató Társulás egyszemélyi tulajdonában álló REGIO-KOM Térségi Hulladékszállítási Kft. beolvadjon a társulási tag önkormányzatok tulajdonában álló REGIO-KOM Nonprofit Kft. gazdasági társaságba, melynek érdekében:

1. az ügyvezető készítse elő az egyesülési tervet az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 3. § szerinti tartalommal,
2. az átalakuló jogi személy vagyonmérleg-tervezetként a számviteli törvény szerinti beszámoló mérlegét kell felhasználni,
3. a társaság könyvvizsgálójával való egyeztetést követően tegyen javaslatot az egyesülés során megbízásra kerülő könyvvizsgáló személyére azzal, hogy az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 13. §-a alapján az alapító előzetesen hozzájárul ahhoz, hogy az egyesüléssel érintett jogi személyek vagyonmérleg-tervezetének ellenőrzése során ugyanazon könyvvizsgáló járjon el,
4. az ügyvezető készítse elő az egyesülési szerződés tervezetét.

***Határidő:*** folyamatos

***Felelős:*** Hajdú László Sándor, REGIO-KOM Térségi Hulladékszállítási Kft., és a
 REGIO-KOM Nonprofit Kft. ügyvezetője

 Dr. Szabó Tamás, polgármester

**Erről értesül:**

1. REGIO-KOM Térségi Kommunális Szolgáltató Társulás – Jászberény,
2. Jász-Nagykun-Szolnok Megyei Kormányhivatal – Szolnok,
3. PH Városfejlesztési Iroda – helyben,
4. PH Városüzemeltetési Iroda – helyben,
5. PH Közgazdasági Iroda – helyben,
6. Gazdasági és Tulajdonosi Bizottság tagjai,
7. Képviselő-testület valamennyi tagja,
8. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. január 17.*

 *(Dr. Bessenyei Lilla)*

 *irodavezető*